সেপ্টেম্বর ১১, ২০১২এর রাতে লিবিয়ার বেনগাজিতে আমেরিকার দূতাবাসে হামলা নিয়ে আমেরিকার প্রেসিডেন্ট নির্বাচনের রিপাবলিকান প্রচার উত্তপ্ত হয়ে উঠেছে গত কয়েকদিন ধরেই। এতে সরাসরি ক্ষমতাসীন ডেমোক্রেট প্রেসিডেন্ট ও ভাইস-প্রেসিডেন্টকে দায়ী করা হচ্ছিল এবং হিলারি ক্লিন্টনের দায়িত্বে অবহেলার কথা বলা হচ্ছিল। এপ্রসঙ্গে হিলারির নিশ্চুপ থাকায় দলের উপর আরো চাপ বাড়ছিল। শেষ পর্যন্ত গতকাল সিএনএন-এর সাথে সাক্ষাৎকারে হিলারি মুখ খুললেন এবং বেনগাজির দূতাবাসে নিরাপত্তায় অবহেলার সব দায় তার নিজের বলে উল্লেখ করলেন।